beskjæring
Store norske leksikon,Teknologi og industri,Landbruk,Hagebruk
Beskjæring brukes i hagebruket for å regulere vekst, form og fruktbarhet hos mange treaktige pryd- og nyttevekster.
Det er nødvendig på frukttrær og bærbusker, spesielt ved planting, da kvistene til dels skjæres sterkt tilbake. Beskjæring kan også være tynning, det vil si bortskjæring av eldre eller syke grener, eller grener som sitter for tett.Beskjæringen bør vanligvis utføres mens trærne er i hvile, som regel mellom februar og april. Tidligere ble beskjæring nyttet i større utstrekning for å gi trærne bestemt form, formtrær.Beskjæring kan også være pinsering om sommeren for å stanse lengdeveksten hos nye skudd ved at toppen knipes av. Sporeskjæring er tilbakeskjæring av årskvister om våren over fem til åtte knopper for å omdanne dem til dverggrener med blomsterknopper. Ved forynging av eldre trær brukes av og til en radikal nedskjæring av hele kronen (allétrær, høye frukttrær).Beskjæring av røttene utføres ved planting, vesentlig for å fjerne skadde røtter, og for å renskjære sårede røtter. Urteaktige planter beskjæres også, for eksempel tomater, agurker, meloner. Les mer i Store norske leksikon hagebruk